	                                                                                      


UŽDAROSIOS AKCINĖS BENDROVĖS „ŠIAULIŲ ENERGIJA” TERMOFIKACINĖJE
ELEKTRINĖJE PAGAMINTOS ELEKTROS ENERGIJOS PARDAVIMO KONKURSO SĄLYGOS

2026-08-20
Šiauliai
                					

I. BENDROSIOS KONKURSO SĄLYGOS

1. Konkurso sąlygos,  Konkurso sąlygų paaiškinimai, patikslinimai ir atsakymai į pirkėjų klausimus bus skelbiami UAB „Šiaulių energija“ (toliau – Gamintojas) interneto svetainėje https://www.senergija.lt/aukcionai-ir-konkursai/ .
2. Bet koks Gamintojo su pirkėjais susirašinėjimas bus vykdomas elektroniniu paštu.
3. Tiesioginį ryšį su pirkėjais įgaliota palaikyti ir gauti iš jų (ne tarpininkų) pranešimus, susijusius su pardavimo procedūromis: UAB „Šiaulių energija“, adresas Pramonės g.10, Šiauliai, Pirkimų skyriaus viršininkė Kristina Šmidtienė, tel. 0 41 59 12 25, mob. +370 686 70 724,  el. paštas: kristina.s@senergija.lt. 
4. Pateikdamas pasiūlymą pirkėjas sutinka su šiomis Konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
5. Gamintojas siekia nustatyti ekonomiškai naudingiausią galimą elektros energijos pardavimo kainą ir išrinkti geriausią pasiūlymą pateikusį pirkėją, siekiant, bet neįsipareigojant sudaryti su juo sutartį. 
6. Pasiūlymas turi būti pateikiamas raštu, pasirašytas pirkėjo arba jo įgalioto asmens. Pirkėjo pasiūlymas bei kita korespondencija pateikiama lietuvių kalba. Jei atitinkami dokumentai yra išduoti kita kalba, turi būti pateiktas tinkamai patvirtintas vertimas į lietuvių kalbą. Tinkamu vertimo patvirtinimu laikomas patvirtinimas pirkėjo vadovo arba jo įgalioto asmens parašu.    
7. Pirkėjas kainos pasiūlymą privalo pateikti raštu, paruoštą pagal Konkurso sąlygų priede Nr. 1 pateiktą formą, suarchyvuotą 7-Zip arba lygiaverte programa ir užrakintą slaptažodžiu. Elektroninio laiško pavadinimas: „Elektros energijos pardavimo konkursui. Pasiūlymas. Neatidaryti iki 2026 m. rugpjūčio  28 d. 10 val. 00 min. (Lietuvos Respublikos laiku) ”. 
8. Pasiūlymas turi būti atsiųstas elektroniniu paštu info@senergija.lt iki 2026 m. rugpjūčio  28  d. 10 val. 00 min. (Lietuvos Respublikos laiku). Vėliau gautas pasiūlymas yra nenagrinėjamas. Pirkėjo prašymu Gamintojas pateikia rašytinį patvirtinimą, kad pirkėjo pasiūlymas yra gautas, ir nurodo gavimo dieną, valandą ir minutę. 
9. Pasiūlymo atrakinimo slaptažodis turi būti atsiųstas atskiru elektroniniu laišku elektroniniu paštu justas.g@senergija.lt ne anksčiau kaip 2026 m. rugpjūčio 28 d. 10 val.,  bet ne vėliau kaip 2026 m. rugpjūčio 28 d. 10.45 val.   
10. Pasiūlymą sudaro pirkėjo raštu pateiktų dokumentų visuma:
10.1. užpildyta pasiūlymo forma, parengta pagal šių Konkurso sąlygų 1 priedą;
10.2. įgaliojimo ar kito dokumento (pvz., pareigybės aprašymo), suteikiančio teisę pateikti (pasirašyti)  pirkėjo pasiūlymą,  kopija (taikoma, kai pasiūlymą pateikia ne įmonės vadovas, o įgaliotas asmuo).
11. Gamintojas neatsako už elektroninio pašto trikdžius ar kitus nenumatytus atvejus, dėl kurių pasiūlymai nebuvo gauti ar gauti pavėluotai. 
12. Pirkėjams nėra leidžiama pateikti alternatyvių pasiūlymų. Pirkėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
13. Gamintojas turi teisę pratęsti pasiūlymų pateikimo terminą.

II. VOKŲ SU PASIŪLYMAIS ATPLĖŠIMO PROCEDŪRA

14. Pasiūlymai bus atrakinti Komisijos posėdyje, kuris įvyks UAB ,,Šiaulių energija” Administracinio pastato III aukšte, Pasitarimų kabinete, Pramonės g. 10, Šiauliai, Lietuva. Posėdžio pradžia 2026 m. rugpjūčio 28 d.  11 val.  (Lietuvos Respublikos laiku). 
15. Jei konkurso sąlygų 13 punkte numatytu atveju bus pakeistas pasiūlymų pateikimo terminas, atitinkamai bus  pakeistas ir pasiūlymų atrakinimo laikas, apie pasikeitimą paskelbiant interneto adresu, nurodytu pirkimo skelbime.  Apie pasikeitusį pasiūlymų pateikimo terminą Komisija raštu informuoja visus pasiūlymus pateikusius pirkėjus (jei bus pateikti). 
16. Pasiūlymų atrakinimo procedūroje pirkėjai nedalyvauja. 
17. Pasiūlymus atrakina Komisijos pirmininkas visų dalyvaujančių Komisijos narių akivaizdoje. 
18. Jeigu pasiūlyme nurodyta kaina, išreikšta skaičiais, neatitinka kainos, nurodytos žodžiais, teisinga laikoma kaina, nurodyta žodžiais (jei pasiūlymo formoje nurodoma kaina žodžiais).
19. Komisija susipažinimo su pasiūlymais procedūros rezultatus įformina protokolu.


III. PASIŪLYMŲ NAGRINĖJIMAS IR VERTINIMAS

20. Konkursui pateiktus pasiūlymus nagrinėja ir vertina Komisija.
21. Komisija pasiūlymus vertina remdamasi didžiausios kainos kriterijumi. 
22. Komisija tikrina pateiktų pasiūlymų atitiktį Konkurso sąlygose nustatytiems reikalavimams.
23. Komisija gali prašyti, kad pirkėjai paaiškintų savo pasiūlymus, tačiau negali prašyti, siūlyti arba leisti pakeisti pasiūlymo turinio esmės – pakeisti kainą arba padaryti kitų pakeitimų, dėl kurių Konkurso reikalavimų neatitinkantis pasiūlymas taptų atitinkantis Konkurso reikalavimus. 
24. Komisija, pasiūlymų vertinimo metu radusi pasiūlyme nurodytos kainos apskaičiavimo klaidų, privalo paprašyti pirkėjų per jos nurodytą terminą ištaisyti pasiūlyme pastebėtas aritmetines klaidas, nekeičiant per susipažinimo su pasiūlymais posėdyje paskelbtos kainos. Taisydamas pasiūlyme nurodytas aritmetines klaidas, pirkėjas neturi teisės atsisakyti kainos sudedamųjų dalių arba papildyti kainą naujomis dalimis. 
25. Jeigu pirkėjas per Gamintojo nurodytą terminą aritmetinių klaidų neištaiso, nepapildo ar nepateikia pirkimo dokumentuose nurodytų kartu su pasiūlymu teikiamų dokumentų ir (ar) nepaaiškina pasiūlymo, jo pasiūlymas atmetamas kaip neatitinkantis Konkurse nustatytų reikalavimų.
26. Pirkėjai paaiškinimus siunčia  el. paštu kristina.s@senergija.lt. Prireikus, pirkėjų atstovai gali būti kviečiami į Komisijos posėdį, pranešant visiems pirkėjams, į kokius klausimus turės atsakyti jų atstovai.
27. Komisija atmeta  pasiūlymą, jeigu:
27.1. pateiktas pasiūlymas neatitinka Konkurso sąlygose nurodytų reikalavimų;
27.2. pirkėjas per Gamintojo nurodytą terminą neištaiso pasiūlyme nurodytų  aritmetinių klaidų, nepapildo ar nepateikia Konkurso sąlygose nurodytų kartu su pasiūlymu teikiamų dokumentų ir (ar) nepaaiškina pasiūlymo;
27.3. visų pirkėjų, kurių pasiūlymai neatmesti dėl kitų priežasčių, buvo pasiūlytos  Gamintojui per mažos ir  nepriimtinos kainos;
28. Apie pasiūlymo atmetimą ir atmetimo priežastis pirkėjas bus informuojamas ne vėliau kaip per 1 (vieną) darbo dieną nuo sprendimo atmesti pasiūlymą priėmimo.
29. Komisija, prieš priimdama sprendimą sudaryti UAB „Šiaulių energija“ termofikacinėje elektrinėje pagamintos elektros energijos pardavimo sutartį, pagal pirkimo dokumentuose nustatytus vertinimo kriterijus ir tvarką įvertinusi pateiktus pirkėjų pasiūlymus, atmetusi Konkurso sąlygose nustatytų reikalavimų neatitinkančius pasiūlymus, nustato pasiūlymų eilę (išskyrus tą atvejį, kai pasiūlymą pateikia tik vienas pirkėjas) ir tik tada atlieka ekonominio naudingumo vertinimą.
30. Pasiūlymų eilė nustatoma kainų mažėjimo tvarka. Jeigu keli pasiūlymai pateikiami vienodomis kainomis, sudarant pasiūlymų eilę pirmesnis į šią eilę įrašomas pirkėjas, kurio pasiūlymas įregistruotas anksčiausiai.
31. Pranešimas apie pasiūlymų eilę atlikus ekonominio naudingumo vertinimą, esant bent vienam priimtinam pasiūlymui Komisijos sprendimu, taip pat laimėjusį pasiūlymą išsiunčiamas visiems pasiūlymus pateikusiems pirkėjams ne vėliau kaip per 5 (penkias) darbo dienas nuo Komisijos sprendimo dėl laimėjusio pasiūlymo priėmimo. 
32. Konkurso metu negavus nei vieno priimtino pasiūlymo, Komisija turi teisę pereiti į tiesiogines derybas su pasiūlymus pateikusiais pirkėjais. 
33. Konkursas laikomas įvykusiu, jeigu yra bent vienas sąlygose nustatytus reikalavimus atitinkantis pasiūlymas ir su šį pasiūlymą pateikusiu pirkėju sudaryta sutartis.










 

                                                                                                                                       
Konkurso sąlygų 1 priedas  

 
Herbas arba prekių ženklas
(pirkėjo pavadinimas)
(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie pirkėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)


      UAB ,,Šiaulių energija“  
______________________________   
(Adresatas (Gamintojas))

PASIŪLYMAS
DĖL UŽDAROSIOS AKCINĖS BENDROVĖS „ŠIAULIŲ ENERGIJA” TERMOFIKACINĖJE
ELEKTRINĖJE PAGAMINTOS ELEKTROS ENERGIJOS PIRKIMO   

____________ Nr.______
                                                                                         (Data)
_____________
(Sudarymo vieta)
                                                                                                                                                                     1 lentelė
	Pirkėjo pavadinimas 
	


	Pirkėjo įmonės kodas 
	

	Pirkėjo adresas
	


	Už pasiūlymą atsakingo asmens vardas, pavardė, pareigos* 
*  jeigu pasiūlymą pateikia ne vadovas, pasiūlyme pateikiamas įgaliojimas
	

	Pirkėjo el. pašto adresas,  telefono numeris  
	



1. Šiuo pasiūlymu pažymime, kad sutinkame su visomis Konkurso sąlygomis, nustatytomis:
1) Konkurso skelbime;
2) Konkurso sąlygose (jų paaiškinimuose, papildymuose).

2. Mes siūlome pirkti UAB „Šiaulių energija“ termofikacinėje elektrinėje pagamintą ir patiektą į skirstomųjų tinklų operatoriaus tinklą elektros energiją bei patvirtiname, kad pasiūlymas visiškai atitinka Konkurso dokumentuose nurodytus reikalavimus:
   2 lentelė
	 Pirkimo kainos dedamoji
	Siūlomas dydis  
	Mato vnt. 

	1. Elektros energijos pirkėjo marža (Marža (t))
(procentais arba fiksuota suma (mažinanti kainą) nuo Nord Pool elektros energijos biržos (Lietuvos kainų zona) kainos, susiformavusios atitinkamą apskaitos valandą)
	


	

% (proc.) arba Eur už MWh (be PVM)

	2. Kilmės garantijos kaina (KG)
	
	Eur už MWh (be PVM)






Arba 

	Pirkimo kainos dedamoji
	Siūlomas dydis  
	Mato vnt. 

	1. Elektros energijos fiksuota kaina (Kaina (ft)) (gali būti taikoma skirtinga pagal pasirinktus mėnesio/ketvirčio/pusmečio/metų periodus)
	


	Eur už MWh (be PVM)

	2. Kilmės garantijos kaina (KG)
	
	Eur už MWh (be PVM)


3. Kartu su pasiūlymu pateikiami šie dokumentai:                                                                                                                                                                        
  3 lentelė
	Eil. Nr.
	Pateiktų dokumentų pavadinimas
	Dokumento puslapių skaičius

	
	
	

	
	
	


     

4. Ši pasiūlyme nurodyta informacija yra konfidenciali /Gamintojas šios informacijos negali atskleisti tretiesiems asmenims:                                                                                                                                                              

4 lentelė
	Pateikto dokumento pavadinimas ar atskiroje  pasiūlymo dalyje pateikta konkreti informacija
	Dokumente esanti konfidenciali informacija (nurodoma dokumento dalis/ puslapis, kuriame yra konfidenciali informacija)
	Konfidencialios informacijos pagrindimas (paaiškinama, kuo remiantis nurodytas dokumentas ar jo dalis yra konfidencialūs)  

	
	
	

	
	
	


Pastabos.  Pirkėjui nenurodžius, kokia informacija yra konfidenciali, laikoma, kad konfidencialios informacijos pasiūlyme nėra.      





5. Pasiūlymas galioja 30 dienų nuo pasiūlymų pateikimo termino pabaigos.



_____________________________________________________________________
 (pirkėjo arba jo įgalioto asmens vardas, pavardė, parašas)








[bookmark: _Toc404246260]Konkurso sąlygų 2 priedas   
                                                                                                         
[bookmark: _Hlk238113509]UŽDAROSIOS AKCINĖS BENDROVĖS „ŠIAULIŲ ENERGIJA” TERMOFIKACINĖJE
ELEKTRINĖJE PAGAMINTOS  ELEKTROS ENERGIJOS IŠ ATSINAUJINANČIŲ ENERGIJOS IŠTEKLIŲ  PARDAVIMO
TECHNINĖ SPECIFIKACIJA

1. Parduodamas turtas - Elektros energija iš atsinaujinančių energijos išteklių (toliau – Elektros energija).
2. Planuojamas patiekti į elektros energijos skirstomąjį tinklą Elektros energijos kiekis per sutarties laikotarpį - apie  50400 MWh. Planuojamas patiekti Elektros energijos kiekis būtų parduodamas principu kiek pagaminta/patiekta į tinklų operatoriaus tinklą, tiek parduodama.
3. Elektros energijos pardavimo laikotarpis  (nuo sutarties įsigaliojimo iki 2027-09-30).
4. Gamintojo ACER registravimo kodas A0004112J.LT. Sandorius ACER agentūroje deklaruos Gamintojas; 
5. Elektros energijos gamybos įrenginio adresas: Pramonės g. 10 , Šiauliai.
6.  Atsinaujinančių energijos išteklių rūšis: biokuras. Pastaba: Dėl elektrinės technologinių  ypatumų (paleidimo metu, sutrikus biokuro tiekimui ir pan.)  dalis Elektros energijos gali būti gaminama naudojant gamtines dujas.
7. Instaliuota (generuojama) galia, MW - 10,81.
8. Elektros energijos kaina (kintama arba fiksuota):
8.1. Kintama kaina Eur už MWh pagal Nord Pool elektros energijos biržos (Lietuvos kainų zona) kainą, susiformavusią atitinkamą apskaitos valandą. 
 Elektros energijos kaina susieta su „Nord Pool“ elektros energijos biržos Lietuvos kainų zonos kaina. Galutinė parduodamos elektros energijos kaina (Eur/MWh) atitinkamą apskaitos intervalą apskaičiuojama pagal formulę:

Kaina (kt) =  NP(kt)  - Marža (t) + KG

Kur:
Kaina (kt) – galutinė elektros energijos kaina atitinkamą intervalą t (Eur/MWh). 
NP(kt)  - kintama „Nord Pool“ biržos Lietuvos kainų zonos kaina, susiformavusi atitinkamą  apskaitos intervalą t (Eur/MWh).
Marža (t) – Pirkėjo marža, mažinanti supirkimo kainą atitinkamą intervalą (t) (Eur/MWh). Priklausomai nuo Elektros energijos pirkėjo pasirinkto kainodaros būdo, ji yra:
· Fiksuoto dydžio: Pirkėjo pasiūlyta fiksuota vertė (Eur/MWh);
· Procentinio dydžio: vertė, apskaičiuojama procentinę dalį dauginant iš to intervalo biržos kainos: 
Marža (t) =  NP(kt)  * Marža (%)

KG – Papildomas priedas už kilmės garantija (Eur/MWh).
8.2. Fiksuota Elektros energijos kaina  atitinkamą mėnesį Eur už MWh (gali būti taikoma viena kaina visam sutarties laikotarpiui). Galutinė parduodamos elektros energijos kaina (Eur/MWh) už atitinkamą mėnesį apskaičiuojama pagal formulę:

Kaina (ft) = NP(ft)  + KG, kur:
NP(kt)  - fiksuota atitinkamo mėnesio elektros energijos kaina, (Eur/MWh);
KG – Papildomas priedas už kilmės garantiją (Eur/MWh).


9. Elektros energijos pirkėjo kainoje turi būti įvertinti ir  įskaičiuoti visi Elektros energijos pirkėjo kaštai, įskaitant balansavimo (disbalanso) išlaidas ir kitus su pirkimu susijusius mokesčius.
10. Kitos privalomos Elektros energijos pardavimo sąlygos:
- pirkėjas įsipareigoja supirkti visą UAB „Šiaulių energija“ termofikacinėje elektrinėje pagamintą ir patiektą į skirstomųjų tinklų operatoriaus tinklą Elektros energiją, taip pat pirkėjui perduodama pareiga savo lėšomis ir atsakomybe atlikti Elektros energijos gamybos balansavimo paslaugą;
- Gamintojas perleidžia pirkėjui kilmės garantijas atlygintinai;
- Gamintojas neatsako už Elektros energijos nepatiekimą į elektros energijos skirstomąjį tinklą, jei tai nutinka dėl gamybinės ar skirstomojo tinklo įrangos gedimų, atsiradusių techninių nesklandumų ar kitų nuo Gamintojo nepriklausančių aplinkybių;
- Gamintojas atsakingas už visų patirtų kaštų, sąnaudų bei taikytinų mokesčių, patirtų iki Elektros energijos nuosavybės perleidimo pirkėjui momento;
- pirkėjas atsakingas ir prisiima žuvimo ir/ar netekimo ir kitą riziką nuo Elektros energijos patiekimo į skirstomąjį tinklą momento;
- sutartis gali būti nutraukta abiejų šalių raštišku susitarimu;
- sutartis gali būti vienašališkai nutraukta Gamintojo iniciatyva, nesikreipiant į teismą, jeigu pirkėjas nepagrįstai ilgiau kaip 30 (trisdešimt) dienų vėluoja apmokėti už perduotą  Elektros energiją;
- sutartis gali būti nutraukta vienos iš Šalių iniciatyva vienašališkai, nesikreipiant į teismą, kitai Šaliai iš esmės pažeidus Sutartį. Ar Sutarties pažeidimas yra esminis, sprendžiama pagal Lietuvos Respublikos civilinio kodekso 6.217 straipsnio 2 dalyje nustatytus kriterijus;
- Gamintojas įsipareigoja patiekti planuojamą Elektros energijos kiekį, išskyrus nustatytą leistiną nuokrypį. Leistinas nuokrypis nuo numatyto patiekti elektros energijos kiekio per numatytą laikotarpį yra 20 proc. (dvidešimt procentų), į kurį patenka generacijos mažėjimas dėl avarijų likvidavimo, planuotų remonto darbų, oro sąlygų ir kt. ;
- sutarties projektą rengia ir teikia derinimui pirkėjas, kurio pasiūlymas bus paskelbtas laimėjusiu pasiūlymu ir su kuriuo bus nuspręsta sudaryti sutartį; 
- pirkėjas PVM sąskaitą-faktūrą už Gamintojo patiektą Elektros energiją per ataskaitinį laikotarpį Gamintojui pateikia iki 10-os po ataskaitinio laikotarpio kalendorinės dienos;
- pirkėjas už per ataskaitinį, praėjusį mėnesį faktiškai įsigytą Elektros energijos kiekį apmokės Gamintojui iki einamojo mėnesio paskutinės kalendorinės dienos pagal pirkėjo pateiktą ir Gamintojo atstovo pasirašytą / suderintą PVM sąskaitą-faktūrą;
- pirkėjas, nepagrįstai nesumokėjęs už faktiškai įsigytą Elektros energijos kiekį  sutartyje nustatytais terminais, mokės Gamintojui 0,05% (penkių šimtųjų procento) dydžio delspinigius nuo laiku nesumokėtos sumos už kiekvieną pradelstą dieną;
- Gamintojo pateiktame sutarties projekte gali būti ir daugiau sutartinių sąlygų, t. y. ne tik numatytos Konkurso sąlygose privalomos Elektros energijos pardavimo sąlygos, bet ir tokios, kurios neprieštarauja Konkurso sąlygoms ir bus priimtinos abiem Šalims. 

Preliminarūs planuojami parduoti  Elektros energijos kiekiai (t) kalendoriniais mėnesiais:

	Mėnuo
	Prognozuojamas patiekti kiekis MWh
	Minimalus patiekiamas kiekis MWh
	Maksimalus patiekiamas kiekis MWh

	2026.10
	5200
	4200
	6100

	2026.11
	5400
	4300
	5900

	2026.12
	5500
	4400
	6100

	2027.01
	5400
	4300
	6100

	2027.02
	5000
	4000
	5500

	2027.03
	5500
	4400
	6100

	2027.04
	5000
	4000
	6100

	2027.05
	2400
	1900
	2900

	2027.06
	3000
	2400
	3600

	2027.07
	3000
	2400
	3600

	2027.08
	3000
	2400
	3600

	2027.09
	2000
	1600
	2400

	Iš viso:
	50400
	40300
	5800





___________________________________
